section_heading: Slavija danas
paragraph_text: Zgrada hotela Slavija je kao nacionalna kulturna baština pod zaštitom Ministarstva kulture Republike Hrvatske. Vanjski izgled zgrade je sačuvan u potpunosti tijekom renoviranja pri čemu se konzultiralo konzervatorski odjel Uprave za zaštitu kulturne baštine Ministarstva Kulture Republike Hrvatske. Unutrašnjost hotela prilikom nedavnog renoviranja postao je izvanredan spoj modernog uređenja u koji se savršeno uklapaju sačuvani ostaci kasnoantičke Rimske kulture. Hotel sada ima 25 soba.